stanford-oval/wikipedia huggingface dataset:
Lean

Lean on johtamisfilosofia, joka keskittyy turhien eli lopputuotteeseen arvoa tuottamattomien toimintojen poistamiseen jostain prosessista. Leanin avulla yritys pyrkii parantamaan asiakastyytyväisyyttä ja palvelunsa laatua, pienentämään toiminnan kustannuksia, vähentämään niiden palveluiden ja tuotteiden tuottamista, joille ei ole markkinoita ja lyhentämään tuotannon läpimenoaikoja eli aikaa tilauksen vastaanottamisesta tuotteen toimitukseen asiakkaalle.
Saavuttaakseen tavoitteensa yrityksen tulisi lean-menetelmän mukaan vähentää prosesseja, jotka ovat ennakoimattoman laajuisia ja joista puuttuu standardoitu työmalli, ja poistaa turhia toimintoja. Turhilla toiminnoilla tarkoitetaan ylimääräisiä, tuottamattomia toimintoja jotka hidastavat prosessia tai tuottavat tarpeettomia kustannuksia, ja niihin lasketaan ainakin tuotteen kuljetus, varastointi ja käsittely sekä odotusajat ja koneiden korjaus. Turhat toiminnot ovat seurausta prosesseissa tapahtuvista vioista ja virheistä, jotka vaihtelu aiheuttaa.
Kuvaus

Lean on muodostettu pääosin Toyota Production Systemin (TPS) periaatteiden pohjalta. Sanana Lean esiteltiin ensimmäisen kerran Womackin ja Jonesin kirjoittamassa 1990-luvulla julkaistussa kirjassa The Machine That Changed the World. Kirja kertoo Toyotan menestyksestä ja autoteollisuuden muutoksista Lean-tuotantoa kohti ja esittelee viisi ydinkonseptia:
Arvon määrittämisen perustuminen asiakkaan näkemykseen
Arvoketjun tunnistaminen ja kaiken arvoa tuottamattoman toiminnan poistaminen
Arvoketjun perustaminen asiakkaan tarpeisiin perustuvaan tuotannonohjaukseen
Työntekijöiden osallistaminen kehittämiseen
Toiminnan jatkuva kehittäminen
Aiheesta muualla

Kuvia tai muita tiedostoja aiheesta Lean Wikimedia Commonsissa
Leipziger Straße

Leipziger Straße ja Leipziger Platz Berliinissä.
Leipziger Straße on itä-länsisuuntainen katu Saksan pääkaupungin Berliinin keskustassa. Se sijaitsee Mitten kaupunginosassa.  Se alkaa Leipziger Platzilta ja päättyy Spittelmarktille. Katu on noin 1,5 kilometrin pituinen. Nykyinen Leipziger Straße perustettiin vuonna 1688. Nimi on peräisin Leipzigiin johtaneesta, samalla paikalla sijanneesta varhaisemmasta tiestä.
Leipziger Straßen varrella sijaitsee muun muassa Saksan liittoneuvoston rakennus, entinen Preussin parlamentin ylähuone, joka on rakennettu vuonna 1904. Muihin katua reunustaviin huomattaviin rakennuksiin lukeutuu muun muassa Saksan valtiovarainministeriön rakennus, jossa aiemmin toimi natsi-Saksan ilmailuministeriö (Reichsluftfahrtministerium) ja joka rakennettiin vuosina 1935–1936 arkkitehti Ernst Sagebielin suunnitelmien pohjalta.
Wikimedia Commonsissa on kuvia tai muita tiedostoja aiheesta .
Maniákoi

| Maniákoi Μανιάκοι |
| --- | --- |
 Maniákoi
 Koordinaatit: 40°30′4″N, 21°14′43″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kastoriá
Kunta:  Kastoriá
Hallinto:  
 – Asutustyyppi:  kaupunki
 – Kallikrates-koodi:  1601020101
Väkiluku (2011):  3 055
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Maniákoi (kreik. Μανιάκοι) on Kreikan kaupunki, joka kuuluu hallinnollisesti Kastorián kuntaan, Kastorián alueyksikköön ja Länsi-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Μανιακών, Dimotikí Koinótita Maniakón). Kaupungin väkiluku on 3 055 (vuonna 2011).
Maniákoin pieni kaupunki sijaitsee neljä kilometriä lounaaseen Kastorián kaupungista ja voidaan nykyisin nähdä sen esikaupunkina. Aiemmin kaupunki kuului Agía Triádan kuntaan ja vuodesta 2011 lähtien Kastorián kunnan Agía Triádan kunnallisyksikköön.
Malin Byström

Malin Byström
Malin Byström (s. 1973) on ruotsalainen ooppera- ja konserttilaulaja, äänialaltaan sopraano.
Byström opiskeli Tukholman oopperakorkeakoulussa. Hänen rooleihinsa ovat kuuluneet muiden muassa Richard Straussin Salomen ja Giacomo Puccinin Toscan nimiroolit sekä osat useissa Wolfgang Amadeus Mozartin ja Giuseppe Verdin oopperoissa. Hänen konserttiohjelmistoonsa kuuluneita teoksia ovat olleet muiden muassa Ludwig van Beethovenin 9. sinfonia ja Missa Solemnis, Felix Mendelssohnin Elias, Richard Straussin laulut, Mozartin C-mollimessu, Jean Sibeliuksen Kullervo, Gustav Mahlerin 4. sinfonia sekä Edvard Griegin Peer Gynt.
Byström on vieraillut usein Royal Opera Housessa, jossa teki debyyttinsä vuonna 2002. Vuonna 2016 Byströmille myönnettiin Litteris et Artibus -mitali ja vuonna 2018 hovsångerskan arvonimi. Vuonna 2018 hän sai lisäksi vuoden naislaulajan tunnustuksen International Opera Awards -tilaisuudessa.
La Roque-sur-Cèze

La Roque-sur-Cèze
La Roque-sur-Cèze [la.ʁɔk.syʁ.sɛz] on Ranskan kunta Occitanien alueella Gardin departementissa. Kunnan asukasluku vuonna 2014 oli 179. Kunta kuuluu departementissaan Bagnols-sur-Cèzen kantoniin Nîmesin arrondissementissa.
Nimensä mukaisesti Cèze-joen varrella sijaitseva La Roque-sur-Cèze kuuluu kauneimpien ranskalaiskylien järjestöön Les Plus Beaux Villages de France. Siihen kuuluvat samasta departementista myös Aiguèze ja Montclus.
Aiheesta muualla

Kuvia tai muita tiedostoja aiheesta La Roque-sur-Cèze Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:La Roque-sur-Cèze
Käännös suomeksi
Luettelo Oseanian suurimmista metropolialueista

Tämä on luettelo Oseanian suurimmista metropolialueista. Luettelossa on otettu huomioon myös kaksoiskaupungit, jotka sijaitsevat kahden valtion alueella.
Luettelo

| Link | Pääkaupunkialueen nimi | Maa | Väestö |
| --- | --- | --- | --- |
| 1 | Sydney |  Australia | 5 367 206 |
| 2 | Melbourne |  Australia | 5 159 211 |
| 3 | Brisbane |  Australia | 2 560 720 |
| 4 | Perth |  Australia | 2 125 114 |
| 5 | Auckland  |  Uusi-Seelanti | 1 706 384 |
| 6 | Adelaide |  Australia | 1 359 760 |
| 7 | Honolulun piirikunta |  Yhdysvallat | 953 207 |
| 8 | Gold Coast |  Australia | 709 495 |
| 9 | Christchurch |  Uusi-Seelanti | 521 881 |
| 10 | Newcastle –Maitland |  Australia | 498 095 |
| 11 | Canberra–Queanbeyan |  Australia | 464 995 |
| 12 | Wellington |  Uusi-Seelanti | 447 310 |
| 13 | Jayapura |  Indonesia | 398 478 |
| 14 | Port Moresby |  Papua-Uusi-Guinea | 364 145 |
| 15 | Sunshine Coast  |  Australia | 348 343 |
| 16 | Sorong |  Indonesia | 345 342 |
| 17 | Central Coast |  Australia | 337 284 |
| 18 | Wollongong |  Australia | 309 345 |
| 19 | Geelong |  Australia | 282 412 |
| 20 | Suva |  Fidži | 221 150 |
| 21 | Hamilton |  Uusi-Seelanti | 224 895 |
| 22 | Hobart |  Australia | 219 071 |
| 23 | Townsville |  Australia | 183 322 |
| 24 | Nouméa |  Uusi-Kaledonia | 182 341 |
| 25 | Tauranga |  Uusi-Seelanti | 182 743 |
| 26 | Cairns |  Australia | 155 340 |
| 27 | Dededo |  Guam | 139 825 |
| 28 | Toowoomba |  Australia | 139 526 |
| 29 | Papeete |  Ranskan Polynesia | 136 771 |
| 30 | Darwin |  Australia | 133 268 |
| 31 | Honiara |  Salomonsaaret | 130 176 |
| 32 | Dunedin |  Uusi-Seelanti | 132 623 |
| 33 | Ballarat |  Australia | 109 533 |
| 34 | Manokwari |  Indonesia | 107 325 |
| 35 | Bendigo |  Australia | 102 499 |
| 36 | Lae |  Papua-Uusi-Guinea | 100 677 |
Luxor Hotel

| Luxor Hotel |
| --- | --- |
 Kasinon logo

Huoneita:  4 407
Teema:  Muinainen Egypti
Pelitilaa:  11 000 m²
Merkittävät ravintolat:  TENDER Steak & Seafood T&T (Tacos & Tequila) Public House Rice and Company MORE The Buffet
Omistaja:  MGM Resorts International
Avajaispäivämäärä:  15. lokakuuta 1993
Kotisivu:  luxor.com
Kopio Gizan sfinksistä.
Luxor Hotel on hotellikasino Las Vegas Stripillä Nevadassa. Hotellin omistaa MGM Resorts International. Las Vegas Monorail kulkee Luxor Hotelin kautta.
Luxor Hotelin teemana on nimensä mukaisesti muinainen Egypti. Hotellialueella on pyramidirakennuksen lisäksi kaksi zikkuratia muistuttavaa tornia ja niiden lisäksi massiivinen kopio Gizan sfinksistä ja suuri obeliski. Osa Egypti-aiheisista näyttelykohteista on siirretty museoon.
Hotellin pyramidin alla on näytteillä alkuperäisiä tavaroita Titanicilta, Titanicin laivan osien ja jäävuoren jäljennöksiä sekä tilaa myös muille näyttelyille.
Aiheesta muualla

Luxor Hotelin kotisivut
Luxorin kuvernementti

| Luxorin kuvernementti محافظة الأقصر muḥāfaẓat al-Uqṣur |
| --- | --- |

 Lippu
 Sijainti
Valtio:  Egypti
Hallinto:  
 – hallinnollinen keskus:  Luxor
Pinta-ala:  2 959,6 km²
Väkiluku (2006):  457 286
Lyhenteet:  
 – ISO 3166:  EG-LXR
Luxorin kuvernementti (arab. محافظة الأقصر‎, muḥāfaẓat al-Uqṣur) on yksi Egyptin kuvernementeista. Alueen pinta-ala on 2 959,6 km² ja väkiluku 457 286 (2006). Kuvernementin hallinnollinen keskus on Luxor.
Aiheesta muualla

Kuvia tai muita tiedostoja aiheesta Luxorin kuvernementti Wikimedia Commonsissa
Malin Ewerlöf

| Mitalit | Mitalit | Mitalit |  |
| --- | --- | --- | --- |
|  Malin Ewerlöf vuonna 2014. |  Malin Ewerlöf vuonna 2014. |  Malin Ewerlöf vuonna 2014. |  |
Maa:   Ruotsi
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Budapest 1998 | 800 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Valencia 1998 | 800 metriä |  |
Malin Ewerlöf johtaa 1 500 metrin juoksua Euroopan cupin 1. divisioonan kilpailussa Turussa kesäkuussa 1995.
Malin Ewerlöf (s. 2. kesäkuuta 1972) on ruotsalainen keskimatkojen juoksija, joka oli 1990-luvun lopulla Euroopan parhaimmistoa.
Ewerlöf saavutti vuonna 1998 kaksi EM-mitalia. Sisäratojen EM-kilpailuissa Valenciassa hän sai 800 metrin juoksussa hopeaa ajalla 2.03,61. Myöhemmin samana vuonna hän saavutti hopeaa myös ulkoratojen EM-kilpailuissa Budapestissa ajalla 1.59,61. Välierässään hän juoksi ajan 1.59,44, joka jäi hänen uransa parhaaksi ajaksi.
Ewerlöf saavutti 1 500 metrin juoksussa alle 20-vuotiaiden MM-kilpailuissa pronssia vuonna 1990 ja voitti saman ikäluokan EM-kilpailuissa kultaa vuonna 1991. Ewerlöfin ennätys 1 500 metrillä on Luzernissa kesäkuussa 1997 juostu 4.05,49.
Lehtiorneerot

| Lehtiorneerot |
| --- | --- |
 Säämiskäkurkkuorneero (Automolus ochrolaemus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Lehtiorneerot Automolus  Reichenbach, 1853
Katso myös
   Lehtiorneerot Wikispeciesissä   Lehtiorneerot Commonsissa 
Infobox OKNimi-testi OK: 
Lehtiorneerot (Automolus) on orneerojen heimoon kuuluva lintusuku. Sukuun kuuluu 8 lajia.
Lehtiorneeroihin (Automolus) kuuluvia lajeja

Harmaavatsaorneero (Automolus infuscatus)
Isolehtiorneero (Automolus melanopezus)
Oranssisilmäorneero (Automolus rufipileatus)
Paranorneero (Automolus paraensis)
Pernambuconorneero (Automolus lammi)
Räikkäorneero (Automolus subulatus)
Säämiskäkurkkuorneero (Automolus ochrolaemus)
Valkosilmäorneero (Automolus leucophthalmus)
Aiheesta muualla

ITIS: Automolus (englanniksi)
Liinu järv

| Liinu järv |
| --- | --- |
Valtiot:  Viro
Maakunnat:  Põlvamaa
Kunnat:  Otepään kunta
Koordinaatit:  57°58′28″N, 26°34′52″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Pühäjõen valuma-alue
Järveen tulevat joet:  Pühäjõgi Lubjaahujärvestä
Laskujoki:  Pühäjõgi Pikkjärveen 
Järvinumero:  VEE2122900
Mittaustietoja
Pinnankorkeus:  118 m  mpy. 
Pituus:  0,335 km  
Leveys:  0,13 km  
Rantaviiva:  1,004 km  
Pinta-ala:  4,8 ha  
Tilavuus:  0,00034 km³  
Keskisyvyys:  7 m  
Suurin syvyys:  12,6 m  
Saaria:  ei saaria 
 fiLiinu järv 
Liinu järv (myös Liinujärv, Liinajärv) on Virossa Põlvamaalla Otepään kunnassa sijaitseva järvi.
Se kuuluu Koorasten kylän järvialueeseen (vir. Kooraste järvestik), johon kuuluu yhteensä 15 järveä.
Maantietoa

Järvi on 340 metriä pitkä, 130 metriä leveä, ja sen pinta-ala on 4,8 hehtaaria. Se sijaitsee jokilaakson metsäisellä osalla ja järvi täyttää koko laakson sen leveydeltään. Järveen putoavat laakson rinteen melko jyrkkinä, mutta laaksossa on itä- ja länsirannassa tasaista. Järvessä ei ole saaria. Sen keskisyvyys on 7,0 metriä (tai 5,5 metriä ) ja keskellä sijaitsevassa syvänteessä on 12,6 metriä syvää. Sen rannat ovat lehtimetsää ja rannalla sijaitsee vain yksi talo. Järven rantaviivan pituus on 1,9 kilometriä. Järven itäpuolelta laakson poikki kulkee yksi tie, joka haarautuu pohjoispuolella kulkien kyseisen talon vierestä.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 1) mukaan kovavetinen järvi (vir. kareda veega järv). Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Aare Mäemets on julkaisussaan Eesti NSV järved ja nende kaitse vuodelta 1977 kuvaillut järveä. Hänen mukaansa sen rannat ovat hiekka- tai mutapohjaiset. Sen vesi on kesäisin ja talvella lämpötilakerrostunutta, vedenväri on keltainen ja sen näkösyvyys on 2,9 metriä. Tavinen näkösyvyys heikkenee 1,3 metriin. Alusvesi on happiköyhää läpi vuoden. Järvessä elää ainakin ahven, salakka, allikkosalakka, kiiski, särki, lahna, sorva, ankerias, hauki ja suutari.
Vesistösuhteita

Liinu järv kuuluu Pühäjõen valuma-alueeseen, sillä se on joen läpivirtausjärvi. Siihen ei laske muita ojia, mutta järvessä ja sen rannoilla on runsaasti lähteitä . Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

↑  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Lina Olenius

Lina Olenius (s. 27. syyskuuta 2001 Järvenpää) on suomalainen pesäpalloilija. Olenius edustaa Superpesiksessä pelaavaa Manse PP:tä. Oleniuksen kasvattajaseura on Kinnarin Pesis. Olenius valittiin uransa ensimmäiseen Itä-Länsi-otteluun Hän pelaa sisäpelissä kotiuttajana tai vaihtajana ja ulkokentällä polttolinjassa. Olenius on pelannut urallaan viisi Superpesiksen runkosarjaottelua. Näissä hän on kerännyt neljä kärkilyöntiä. Lisäksi hän on pelannut 35 Ykköspesiksen runkosarjaottelua Roihuttarissa. Tilastot päivitetty 2. heinäkuuta 2021
Leipzigin Gewandhaus-orkesteri

Orkesterin nykyinen kotipaikka, vuonna 1981 valmistunut Uusi Gewandhaus.
Leipzigin Gewandhaus-orkesteri on saksalainen orkesteri, jota pidetään mahdollisesti maailman vanhimpana yhä toimivana sinfoniaorkesterina.
Orkesterin konsertit pidettiin ensin yksityistiloissa, mutta vuonna 1781 se sai salikseen Gewandhausin. Orkesterin kuuluisin johtaja oli säveltäjä Felix Mendelssohn Bartholdy. Vuosina 1895–1922 sitä johti Arthur Nikisch.
Kapellimestari Kurt Masur johti Gewandhaus-orkesteria vuodesta 1970 vuoteen 1996. Itä-Saksan hajoamiseen johtaneiden mielenosoitusten aikana vuonna 1989 Kurt Masur nousi kansallissankarin asemaan, kun hän oli avannut Gewandhausin ovet suojellakseen mielenosoittajia mellakkapoliiseilta.
Vuonna 2008 Gramophone-lehti nimesi orkesterin 17. parhaaksi sinfoniaorkesteriksi maailmassa.
Aiheesta muualla

Kuvia tai muita tiedostoja aiheesta Leipzigin Gewandhaus-orkesteri Wikimedia Commonsissa
Leipzigin piirikunta

Leipzigin piirikunta (saks. Landkreis Leipzig) on piirikunta Saksan Saksin osavaltiossa. Piirikunnan pinta-ala on 1 651,3 neliökilometriä ja väkiluku 257 763 asukasta. Pääkaupunki on Borna.
Koillis-Saksissa sijaitseva Leipzigin piirikunta luotiin vuonna 2008 osana Saksin piirikuntauudistusta. Se syntyi, kun aiemmat Leipziger Landin ja Muldentalkreisin (kumpikin vuosina 1994–2008) piirikunnat yhdistettiin.

Saksin piirikunnat ja kaupunkipiirit
Bautzen
Chemnitz
Dresden
Erzgebirgskreis
Görlitz
Leipzig
Leipzig
Meißen
Mittelsachsen
Nordsachsen
Sächsische Schweiz-Osterzgebirge
Vogtlandkreis
Zwickau
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Leipzig
Leipzigin hallintopiiri

Hallintopiirin sijainti Saksassa ja Saksissa.
Leipzigin hallintopiiri (saks. Regierungsbezirk Leipzig) oli yksi saksalaisen Saksin osavaltion kolmesta hallintopiiristä. Se sijaitsi osavaltion luoteisosassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Saksi luopui hallintopiireistään vuonna 2012.
Leipzigin hallintopiirin hallintokaupunki oli Leipzig. Hallintopiirin pinta-ala oli 4 387,62 neliökilometriä ja sen alueella asui noin 1,1 miljoonaa asukasta. Väestötiheys hallintopiirissä oli 244 as./km².
Hallintopiiri koostui viidestä piirikunnasta (saks. Landkreise) ja yhdestä piirittömästä kaupungista (saks. kreisfreie Stadt), hallintokaupunki Leipzigista. Piirikunnat jaettiin edelleen kuntiin.
Aiheesta muualla

Viralliset sivut (Arkistoitu – Internet Archive)
Lina Korsgren

Lina Korsgren (s. 27. tammikuuta 1988) on ruotsalainen maastohiihtäjä.
Pitkien matkojen Ski Classics -hiihtosarjassa Korsgren voitti kokonaiskilpailun kaudella 2020–2021. Hän on voittanut sarjassa kauden 2020–2021 loppuun mennessä 11 osakilpailua, muun muassa Vaasahiihdon vuosina 2018, 2020 ja 2021, Kaiser Maximilian Lauf -kilpailun 2020, Marcialongan 2021 ja Jizerská padesátkan 2019 ja 2021.
Maastohiihdon maailmancupissa Korsgren kilpaili ensimmäisen kerran Falunissa maaliskuussa 2007. Ensimmäiset maailmancupin pisteensä Korsgren saavutti Falunin päätöstapahtumassa maaliskuussa 2011 oltuaan vapaan hiihtotavan takaa-ajossa 26:s. Parhaimmillaan hän on sijoittunut maailmancupissa 19:nneksi Kuusamon perinteisen hiihtotavan sprintissä marraskuussa 2014.
La Roquette-sur-Var

| La Roquette-sur-Var |
| --- | --- |
 La Roquette-sur-Var
 vaakuna
 La Roquette-sur-Var
 Koordinaatit: 43°49′45″N, 7°11′59″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  4,0 km²
Väkiluku (2017):  940 
 – Väestötiheys:  235 as./km²
Kunnan numero:  06109
 
 Kunnan kotisivut 
Infobox OKVirheellinen NIMI-arvo: 
La Roquette-sur-Var on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Var-joen varrella noin 30 kilometriä Nizzasta pohjoiseen.
Kunnan vanha keskusta sijaitsee 380 metriä korkean kukkulan laella. Sen nähtävyyksiä on 1600-luvulta peräisin oleva barokkityyliä edustava Saint-Pierren kirkko, ja erityisesti sen kullattu puinen alttaritaulu.
Saint-Pierren kirkko
Aiheesta muualla

Kuvia tai muita tiedostoja aiheesta La Roquette-sur-Var Wikimedia Commonsissa
Malin Buska

| Malin Buska |
| --- | --- |
 Malin Buska Guldbagge-gaalassa 2013.
Henkilötiedot
Syntynyt: 15. maaliskuuta 1984 (ikä 40) Ylitornio, Ruotsi
Näyttelijä
Merkittävät roolit:  Diana (Flugparken)  Kristiina (Tyttökuningas) 
Aiheesta muualla
IMDb 
Elonet
AllMovie
Svensk Filmdatabas
Malin Kristina Buska (s. 15. maaliskuuta 1984 Ylitornio, Ruotsi) on ruotsalainen näyttelijä.
Malin Buska syntyi ja varttui Ruotsin Ylitornion kuntakeskuksessa Matarengissa Tornionlaaksossa. Buskan toinen nimi annettiin  1600-luvulla eläneen Ruotsin kuningatar Kristinan mukaan, jota hän esittää Mika Kaurismäen ohjaamassa elokuvassa Tyttökuningas. Buska sai roolistaan parhaan naisnäyttelijän palkinnon Montrealin kansainvälisillä elokuvajuhlilla syyskuussa 2015.
Ensimmäinen täyspitkä elokuva, jossa Buska esiintyi, oli Happy End. Sen jälkeen hän näytteli elokuvissa Rahalla saa – Luksuselämää ja Kärlek Deluxe. Jens Östbergin ohjaamassa Flugparkenissa Buska oli naispääosassa ja esitti Tornionlaaksosta kotoisin olevaa Dianaa. Malin Buska esiintyy myös suomalaisessa elokuvassa Armoton maa (2017). Buska näyttelee HBO:n A Discovery of Witches -televisiosarjassa suomalaista noitaa Satu Järvistä.
Lewisiitti

| Lewisiitti |
| --- | --- |


Tunnisteet
CAS-numero:  541-25-3
PubChem CID:  5372798
Ominaisuudet
Molekyylikaava:  C2H2AsCl3
Moolimassa:  207,32 g/mol
Ulkomuoto:  öljyinen neste.
Sulamispiste:  –18 °C
Kiehumispiste:  190 °C
Tiheys:  1,89 g/cm3
Lewisiitti on orgaaninen arseeniyhdiste, jota voidaan käyttää kemiallisena aseena taistelukaasuna. Se kuuluu kemiallisten aseiden ryhmään "Ihoa ja limakalvoja vahingoittavat aineet" yhdessä sinappikaasun (HD, HN) kanssa. (Naton käyttämä lyhenne; lewisiiti on "L")
Sen kemiallinen kaava on C2H2AsCl3 ja aineesta käytetään myös nimiä 2-kloorivinyylidiklooriarsiini ja lewisiitti 1. Lewisiitti on usein sekoitus 2-kloorivinyylidiklooriarsiinia (lewisiitti 1), bis(2-kloorivinyyli)klooriarsiinia (C4H4AsCl3, lewisiitti 2) ja tris(2-kloorivinyyli)arsiinia (C6H6AsCl3, lewisiitti 3).
Huoneenlämmössä lewisiitti on öljyinen neste, joka on helpommin haihtuva ja vähemmän pysyvä ympäristössä kuin sinappikaasut. Altistuminen sille tapahtuu levittämällä nestettä tai suihkulevityksenä joko lentolevityksenä tai räjähteinä. Lewisiittiä ei ole käytetty aiemmissa sodissa. Lewisiitti on nimetty Yhdysvaltain armeijan palveluksessa olleen kemistin ja sotilaan Winford Lee Lewis'n (1878–1943) mukaan, joka löysi tieteellisestä tutkielmasta aineen teko-ohjeen ja vaikutuksen sen löytäjään, katoliseen pappiin Julius Arthur Nieuwland'iin.
Myrkytyksen oireet

Arsenikkiyhdisteet, joihin lewisiitti kuuluu, aiheuttavat samankaltaisen kliinisen kuvan kuin sinappikaasut, mutta oireet alkavat nopeammin kuin sinappikaasusta johtuvat oireet, ja ne saavuttavat maksiminsa 4–8 tunnin jälkeen. Lewisiittiä varten on kehitetty vasta-aine dimerkaproli (C3H8OS2), BAL, mutta muitakin arseenia kelatoivia tioliyhdisteitä voi käyttää.
Aiheesta muualla

ULKOASIAINMINISTERIÖ MUISTIO UTP 41/2006 vp: Venäjän kemiallisten aseiden tuhoamisohjelma
Toxin and Toxin Target Database (T3DB): Lewisite (englanniksi)
Leipzigin konservatorio

Leipzigin konservatorio (saksaksi Hochschule für Musik und Theater „Felix Mendelssohn Bartholdy“ Leipzig) on Saksan vanhin konservatorio. Sen perusti Felix Mendelssohn Bartholdy vuonna 1843. Opettajakuntaan kuuluivat muiden muassa Mendelssohn itse, Robert Schumann, Ignaz Moscheles, Franz Brendel ja Carl Reinecke.
Konservatorion suomalaisia oppilaita ovat olleet mm. Filip von Schantz, Ernst Fabritius, Ilmari Krohn, Martin Wegelius, Robert Kajanus, Toivo Kuula ja Aarre Merikanto.
Aiheesta muualla

Wikimedia Commonsissa on kuvia tai muita tiedostoja aiheesta .
Konservatorion kotisivu (saksaksi ja englanniksi)
Leipzigin konservatorio Yleisradion sivulla
Maailmanpylväs

Maailmanpylväs on myyttinen maan taivaan yhdysside ja taivaankannen tukipilari. Maailmanpylvääksi kutsutaan myös tällaista kuvaavaa kulttiesinettä, esimerkiksi puupaalua tai kivipylvästä. Maailmanpylvään asemassa voi olla myös maailmanpuu, pyhä vuori, köysi, tikapuut tai jono nuolia. Maailmanpylväs sijaitsee useimmiten maailman keskellä.